Friendship in Dubai, planning in the country, looted 24 lakh rupees in Sylhet! সিলেটে ২৪লাখ টাকা লুট
Channel: Barta24 Tv
Date: 2021-09-23

সিলেটের ওসমানীনগরে এটিএম বুথের ২৪ লাখ ২৫  টাকা লুটের ঘটনার অন্যতম পরিকল্পনাকারী শাফি উদ্দিন জাহিরকে হবিগঞ্জ থেকে গ্রেফতার করেছে পুলিশ। 

দুপরে সিলেটে নিজ কার্যালয়ে সংবাদ সম্মেলনে এ তথ্য জানান, পুলিশ সুপার মোহাম্মদ ফরিদ উদ্দিন। 

গোপন সংবাদের ভিত্তিতে হবিগঞ্জ সদরের পাঁচপারিয়া গ্রাম থেকে সিলেটের ডিবি পুলিশের একটি দল জাহিরকে গ্রেফতার করে বলে জানান তিনি।

পুলিশ সুপার জানান, দুবাইয়ে অপর আসামি শামীম আহমদের সাথে সখ্যতা গড়ে ওঠে জাহিরের। দেশে ফিরে এসে তারা দু'জন চুরি ডাকাতিসহ বিভিন্ন অপকর্মে জড়ায়।

পুলিশ, এটিএম বুথ লুটের কাজে ব্যবহৃত একটি মোটরসাইকেল ও দুটি শাবল উদ্ধার করেছে পুলিশ। 

এ ঘটনায় ব্যাংকের এটিএম বুথের নিরাপত্তা ব্যাবস্থায় বেশ কিছু ঘাটতি ছিলো বলে জানান পুলিশের এই কর্মকর্তা। 

এর আগে, গত ১২ সেপ্টেম্বর দিবাগত রাত সোয়া তিনটায় ইউসিবি ব্যাংকের ওসমানীনগরস্থ শেরপুর নতুন বাজার শাখার এটিএম বুথের নিরাপত্তা রক্ষীকে জিম্মি করে ২৪ লক্ষ ২৫ হাজার ৫শত টাকা লুটে নেয় মুখোশধারী ৪ ডাকাত।

এরপর, গত মঙ্গলবার ঢাকা ও হবিগঞ্জে অভিযান চালিয়ে মো. শামীম, নুর মোহাম্মদ ও মো. আব্দুল হালিমকে গ্রেফতার করে গোয়েন্দা পুলিশ।